cyanic-selkie/wikianc huggingface dataset:
אפרים צבי
אחרית הקריירה
בתחילת שנות ה-90 גילה את אליניב ברדה, ושכנע אותו לשחק בקבוצת בית הספר לכדורגל של שכונה ג' בעיר, אותה אימן. גם אביתר אילוז היה חניך שלו שם.
ב-2010 נבחר להיכל התהילה של הפועל באר שבע.
חיים אישיים
צבי נשוי לרחל לבית סימון, ולהם שלושה ילדים. מתגורר במיתר.
Unbroken
Unbroken (בעברית: בלתי שביר/ה) הוא אלבום האולפן השלישי של דמי לובאטו. האלבום יצא לאור ב-20 בספטמבר 2011 על ידי חברת התקליטים הוליווד רקורדס.
לובאטו תיארו את Unbroken כאלבום יותר בוגר ו"פופי" מהאלבומים הקודמים, שאופיינו בעיקר בסגנון פופ רוק, כאשר מודגשים בו הז'אנרים פופ וה-R&B. בהמשך לכך, הודו שהאלבום הושפע מזמרת ה-R&B הברבדית ריהאנה, כשעבדו על האלבום. בעוד שהמילים שנכתבו בחלק משירי האלבום הושפעו רבות מהקשיים האישיים של לובאטו, קיימות מילים קלילות יותר בשירים המדברים על נושאים כמו אהבה, בין אישית ושוויונית, העצמה אישית והנאה מהחיים.
האלבום קיבל ממבקרי המוזיקה ביקורות חיוביות בעיקר, שציינו לטובה את שירי הבלדות באלבום ושיבחו את הווקאליות של לובאטו, בעוד שלדעת המבקרים הביקורתיים יותר הוא היה "לא בוגר", והם ביקרו לרעה את כמות "שירי המסיבות" באלבום. אך המעריצים התלהבו מהאלבום, והמצעדים הוכיחו למבקרים אחרת כאשר האלבום הפך הצלחה מסחרית ברחבי ארצות הברית בהגיעו למקום הרביעי במצעד בילבורד 200, לאחר שהאלבום הגיע להיקף מכירות של כ-97,000 עותקים בשבוע הראשון ליציאתו, ובהמשך אף הוכפל ההיקף פי יותר מחמישה כאשר נמכרו יותר מ-500,000 עותקים שהכתירו את האלבום כאלבום זהב. אמנם ההצלחה לא נעצרה שם, והצגתו הבינלאומית של האלבום הכניסה אותו למצעדים שונים ברחבי העולם, בין היתר במדינות קנדה, מקסיקו, איטליה, ספרד, שווייץ, אוסטרליה וניו זילנד, כאשר בברזיל אף קיבל את התואר אלבום פלטינה ובצ'ילה והפיליפינים הגיע למעמד גבוה יותר של אלבום זהב.
פיקסי (קומיקס)
פיקסי (באנגלית: Pixie) היא דמות בדיונית של גיבורת-על מוטאנטית המופיעה בחוברות הקומיקס אקס-מן ביקום מארוול קומיקס. הדמות הופיעה לראשונה בחוברת New Mutants Vol.2 #2 מאוגוסט 2003 ונוצרה על ידי צמד הכותבים נונזיו דה פיליפיס וכריסטינה ויר והמאייר קרון גראנט.
פיקסי היא האלטר אגו של מייגן גווין, נערה ולשית מעיירת כרייה אשר כוחותיה המוטאנטים מקנים לה עיניים דמויות פיקסי, כנפיים צבעוניות המאפשרות לה לעוף ואבק פיקסי שגורם להזיות. לאחר עימות עם חברת המוטאנטים החדשים לשעבר מג'יק, פיקסי מקבלת את היכולת להשתמש בכוחות קסם ובנשק מיסטי בשם "פגיון הנשמות". שימושה העיקרי בקסם הוא לצורכי טלפורטציה, מה שהופך אותה למצרך יעיל בקבוצת אקס-מן. בתחילה היא הצטרפה לסגל התלמידים של מכון אקסבייר תחת הדרכתה של ריין סינקלר. היא מגלה כי היא בתו לכאורה של נבל-העל מאסטרמיינד, וכי רייגן ומרטיניק וינגארד הן למעשה אחיותיה.
יחסי מלטה–רוסיה
יחסי מלטה–רוסיה הם יחסי החוץ הדו-צדדיים בין מלטה לרוסיה. למלטה יש שגרירות במוסקבה וקונסוליית כבוד בסנקט פטרבורג. לרוסיה יש שגרירות בסן גוואן ומרכז תרבותי בוולטה.
היסטוריה
היחסים בין שתי המדינות כוננו בשנת 1698 על ידי רמון פרלוס אי רוקאפול, האדון הגדול של מסדר סנט יוחנן, בדיוק מאה שנה לפני גירוש המסדר ממלטה.
משנת 1799 עד 1800 תמכה האימפריה הרוסית במורדים המלטזים נגד הכיבוש הצרפתי של מלטה.
יחסים דיפלומטיים בין ברית המועצות למלטה כוננו וקמו ב-19 ביולי 1967, מלטה הכירה ברוסיה רשמית כיורשת ברית המועצות בדצמבר 1991.
ביקורים הדדיים של גורמים רשמיים מתקיימים באופן קבוע בין המדינות, וכן מתקיים דיאלוג פוליטי ופרלמנטרי, וכן קשרים בין משרדי החוץ. היחסים בין רוסיה למלטה הם ידידותיים באופן מסורתי ומבוססים על ההסכם מ-8 באוקטובר 1981 וההצהרה המשותפת מ-28 בדצמבר 1992.
יחסי סחר
בין המדינות מתפתח שיתוף פעולה בתחום התיירות, בתחום ההומניטרי והמסחר והכלכלי. על פי נתוני שירות המכס הפדרלי ברוסיה, ברבעון הראשון של 2011 היקף הסחר בין רוסיה למלטה הסתכם ב-1106.6 מיליון דולר, שהיווה כ-0.3% במחזור סחר החוץ של רוסיה.
מרקורי (קומיקס)
מרקורי (באנגלית: Mercury, בתרגום לעברית: "כספית") היא דמות בדיונית של גיבורת-על מוטאנטית המופיעה בחוברות הקומיקס אקס-מן ביקום מארוול קומיקס. הדמות הופיעה לראשונה בחוברת New Mutants Vol.2 #2 מאוגוסט 2003 ונוצרה על ידי צמד הכותבים נונזיו דה פיליפיס וכריסטינה וייר והמאייר קרון גראנט.
מרקורי היא האלטר אגו של ססילי קינקייד, נערה אמריקנית ממוצא אירי אשר גדלה בפורטלנד, אורגון. כאשר כוחותיה התפתחו לראשונה, הוריה נגעלו ממנה ואילצו אותה להישאר נעולה בבית כדי להסתיר את המוטציה שלה. בהמשך היא הצטרפה לסגל התלמידים של מכון אקסבייר והתחברה במהירות לחבריה ללימודים ג'וליאן קלר וסאנטו ואקארו. כאשר בית הספר נבנה מחדש, היא נבחרה בידי אמה פרוסט ליחידת הליונס החדשה. לאחר אירועי ה"השמדה", שגרמו להפשטת כוחותיהם של מאות מיליוני מוטאנטים, מרקורי הייתה בין היחידים ששמרו על כוחותיהם.
ליילה מילר
ליילה מילר הייתה ילדה מוטאנטית שגדלה בבית יתומים בשכונת הלז קיטשן, מנהטן, ואשר מתעוררת יום אחד ומגלה שכל העולם השתנה והיא בין הבודדים שמודעים לכך. היא משחקת תפקיד חשוב בעלילת "בית אם" כאשר היא משתמשת בכוחותיה המוטאנטים כדי להשיב את זיכרונותיהם של גיבורי-העל, אשר בסופו של דבר מרדו והחזירו את המציאות הרגילה שלהם על כנה. דוקטור סטריינג' הציע כי מכשפת השני, האחראית על האירועים, יצרה את ליילה מילר כמנגנון אל-כשל לעזור לגיבורים במקרה ומשהו ישתבש.
לאחר אירועי בית אם היא מצטרפת לקבוצת אקס פקטור חקירות כאשר היא מופיעה במשרדיהם ומתחילה לייעץ להם. בשלב זה היא מראה יכולת ניבוי של אירועים לפני שהם מתרחשים. מתברר שלפני אירועי בית אם היא הייתה מוטאנטית בעלת מראה לא אנושי ויכולת לירוק אש. לאחר אירועי בית אם היא איבדה את היכולות המוטאנטיות שלה כמו רוב אוכלוסיית המוטאנטים. רק מאוחר יותר מתברר שלמעשה עדיין יש לה כוח מוטאנטי אך הוא לא קשור ליכולת שלה לדעת מה עתיד להתרחש. היכולת שלה היא להחיות את המתים, אך ללא נשמה.
במהלך אירועי "תסביך משיח" ליילה מועברת לעתיד הרחוק שבו המוטאנטים נרדפים. היא חיה שם שנים רבות ומקועקעת מעל העין שלה האות M לציון עובדת היותה מוטאנטית. לבסוף היא חוזרת לעבר כמבוגרת לזמן קצר לפני שהצטרפה לאקס פקטור כילדה. היא משתמשת במכשיר כדי להעביר אל עצמה בתור ילדה את הידע שלה מהעתיד, וכך מתברר כיצד היא תמיד ידעה מה עומד להתרחש.
ליילה עוברת לחיות עם דוקטור דום לתקופה מסוימת כאשר היא מבצעת איתו עסקה, היא נותנת לו ידע מסוים על העתיד שהוא רוצה ובתמורה הוא מלמד אותה על כישוף ונותן לה מכשיר קסם חזק שצמוד לה ליד ונותן לה יכולות מסוימות כגון מגן אישי חזק.
לאחרונה היא החזירה לחיים את סטרונג גאי ובכך גרמה לשינויים גדולים בצורה בה היא זוכרת שהעתיד מתפתח. כתוצאה מכך היא התחילה להיות אימפולסיבית יותר. הדוגמה הבולטת ביותר לכך היא חתונת בזק בלאס וגאס עם מנהיג אקס פקטור ג'יימי מדרוקס.
מחוז סיבולה
מחוז סיבולה (באנגלית: Cibola County) הוא מחוז שממוקם במערב ניו מקסיקו. בשנת 2016 אוכלוסיית המחוז מנתה פחות מ-30 אלף תושבים. המחוז הוקם בשנת 1909 על בסיס חלקים של מחוז ולנסיה.
בהתאם למפקד אוכלוסין של שנת 2016, אינדיאנים מהווים כ-41% מאוכלוסיית המחוז.
בשטח המחוז ממוקמים שלוש בתי כלא - במילאן ובגראנטס.
שבר בשכמה
שבר בשכמה (באנגלית: Scapular fracture) הוא שבר בעצם השכם שבכתף. עצם השכם ממוקמת פנימית בגוף והיא מוגנת על ידי שכבה של שרירים ולכן היא נפגעת לעיתים נדירות. כאשר מתרחש שבר בשכמה, ניתן להסיק כי האדם היה נתון לכוח רב שהופעל עליו, ולכן ניתן לצפות שתופיע גם טראומה גופנית קשה בחזה. הסיבה הנפוצה ביותר לשבר בשכמה היא תאונת דרכים ברכב, אך לעיתים השכמה תישבר בעקבות מכות לאזור או נפילה. התסמינים העיקריים של השבר הם כאב עז, רגישות ותנועה מופחתת באזור הפגוע.
סימפטומים
שבר בשכמה מתרחש רק ב 3%-5% ממקרי השברים בכתף, וב 1% מכל מקרי השברים. בדומה לסוגים אחרים של שברים, שבר בשכמה לרוב יתבטא בכאב מקומי לאזור השבר, חוסר יכולת להזיז את היד בעיקר בתנועת הרחקה, רגישות באזור, שריטות באזור הנפגע, נפיחות וצליל של קצוות העצמות המתחככות זו בזו. מכיוון ששברים בשכמה פוגעים בתנועת הכתף, לאדם עם שבר מסוג זה תהיה יכולת מופחתת להזיז את מפרק הכתף. מכיוון ששבר בשכמה לרוב מלווה בפגיעות נוספות, התסמינים של השבר עלולים להתערבב עם התסמינים של הפגיעות הנוספות.
במצב של שבר בשכמה, אחד או יותר מחלקי השכמה הבאים ישבר :
בעקבות העוצמה הרבה שבעקבותיה יתפתח שבר בשכמה, בכ־20% מהמקרים שבר בשכמה ילווה בפציעות מסכנות חיים נלוות, כתוצאה מהטראומה החזקה, והתסמינים עשויים להיות מוסווים על ידי פציעות אלו. הפציעות הנוספות הנפוצות הן פציעות באזור עמוד השדרה, הגולגולת ובבית החזה. פגיעות במפרק הכתף, ביניהן שבר בשכמה, ​​קשורות לעיתים קרובות גם לפגיעות עצביות ודורשות אבחון והערכה של מקלעת הזרוע שהיא אוסף עצבים הנמצא קרוב לאזור הכתף. כ 13% ממטופלים עם שבר באזור הכתף סובלים גם מפגיעה במקלעת הזרוע. עצב השחי ועצב רום עצם השכם נמצאים בסיכון מיוחד, אך לרוב אי אפשר להעריך את תפקודם המוטורי, בגלל הכאב בתנועה במפרק הכתף.
סיבות
מכיוון שעצם השכמה מכוסה בשרירים ועור, לרוב, כדי שייווצר שבר בשכמה נדרש כוח רב שיופעל על האזור. השכמה תישבר כתוצאה מטראומה גופנית חזקה ופתאומית, הנגרמת לרוב מתאונת דרכים. רוב מקרי שבר השכמה יגרמו בעקבות תאונת דרכים ברכב, אך לעיתים יגרמו גם בעקבות תאונות אופנוע או תאונות אופניים במהירות גבוהה. במקרים נוספים אך יותר נדירים, השבר ייגרם כתוצאה מנפילה (לרוב נפילה כאשר היד מושטת קדימה), וכן מכה לאזור. מקרים אלו לרוב יתרחשו בתאונות ספורט כגון רכיבה על סוסים, נסיעות אופניים אתגריות, סקי וכולי.
סיבה נוספת לשבר בשכמה היא התחשמלות או פרכוס אפילפטי. במצבים אלו, כתוצאה מהפרכוס, נוצר מצב בו השרירים נמשכים לכיוונים שונים בעוצמה ובאותו הזמן, וכתוצאה מכך נגרם לחץ על העצם והיא נשברת. סיבה נוספת להיווצרות שבר בשכמה היא בהחייאת לב-ריאה - החזה נדחס באופן משמעותי בעקבות הלחץ המופעל עליו, ולכן אחד הסיבוכים של טכניקה זו הוא שבר בשכמה.
אבחון
שבר בשכמה נחשב לאחד מהשברים הקשים ביותר לזיהוי בעזרת צילומים רדיוגרפים. ניתן לזהות שבר בשכמה בצילומים חזה וכתף רדיוגרפיים סטנדרטיים אשר לרוב מבוצעים עבור כל אדם אשר עבר טראומה קשה, אך הרבה משברי השכם מוסתרים בצילומים אלו על ידי הצלעות. לכן, אם יש חשד לפציעה בשכמה, תמונות ספציפיות יותר של השכמה יילקחו. קושי נוסף בזיהוי השבר בצילומים רדיוגרפיים הוא חוסר שיתוף פעולה של המטופל אשר גורם לתזוזה בעת הצילום ועל כן התמונה המתקבלת אינה מדויקת. הכרות עם מאפייני הצילום והחריגות שלו מאפשרת לרדיולוגים לאבחן ולאפיין טוב יותר את שבר זה.
טיפול
הטיפול ההתחלתי כולל מתן תרופות נגד כאבים וכן עצירת התנועה באזור הכתף. בטיפול מאוחר יותר ישתמשו בפיזיותרפיה. בנוסף, כדי להקל על הכאב, ישתמשו בקרח על האזור הפגוע. בטיפול הפיזיותרפיסטי, יבוצעו תרגילי תנועה באזור הפציעה לפחות כשבוע ממועד הפציעה. בעבר, שברים בשכמה טופלו ללא התערבות ניתוחית, אך דבר זה השתנה וכיום בחלק מהמקרים יבוצע ניתוח באזור השבר.
הטיפול בשבר ייקבע על פי עוצמת השבר וגודל התזוזה של העצם. יותר מ 90% משברים בשכמה הם שברים עם תזוזה מועטה של העצם, ואלה מחלימים מהר יותר ללא התערבות כירורגית. לפיכך, רוב השברים הללו יטופלו ללא פרוצדורה ניתוחית. הצורך בניתוח יקבע על פי גודל התזוזה, והשפעת ההחלמה על תנועת מפרק הכתף. במקרים בהם לא נדרשת התערבות כירורגית, השבר יטופל על ידי קיבוע שיימשך לפחות שבועיים. במהלך תקופת הקיבוע, לעיתים חווים המטופלים נימול ושיתוק זמני באזור הנפגע. ישנם שברים בגוף עצם השכמה בהם העצם זזה אשר עשויים להחלים באופן לא תקין, אך לא תמיד חוסר התקינות יפריע בעתיד לתנועת הכתף הפגועה ועל כן לא תמיד יבצעו ניתוח במצב זה. לעומת זאת, שברים בזיזי השכמה או בחלל הגומתי משפיעים באופן ישיר על תנועת מפרק הכתף, ועל כן יש צורך שיחלימו בצורה תקינה. על כן, במקרים בהם יש חשש שהחלמה לא תקינה של העצם תפריע לתנועת המפרק, יבצעו ניתוח בצוואר השכמה או בחלל הגומתי. לאחר הניתוח, על המטופלים להפעיל ולאמן את אזור הכתף עד שהשבר מתאחה באופן סופי.
נבחרת קזחסטן בכדורגל עד גיל 21
נבחרת קזחסטן בכדורגל עד גיל 21 היא נבחרת הכדורגל הצעירה של קזחסטן, המייצגת אותה בתחרויות בינלאומיות לנבחרות צעירות, ומנוהלת על ידי פדרציית הכדורגל של קזחסטן.
זבזדה גורודישצ'ה
זבזדה גורודישצ'ה הוא מועדון כדורגל רוסי מקצועני לשעבר מהכפר גורודישצ'ה (שבמחוז וולגוגרד). המועדון נוסד בשנת 1989. בשנים 1992–1993, נקרא "זבזדה-רוס".
המועדון העפיל לגמר גביע רוסיה הסובייטית בעונת 1989 וזכה בליגה השנייה באליפות וולגוגרד בעונת 2011. ההישג הטוב ביותר הוא מקום שני באזור 2 שלהליגה השנייה בשנת 1993.
במשך שנים, הבעלים של המועדון היה חוות העופות המקומית על שם ארמייה 62. במרץ 1997 המועדון סירב להשתתף בליגה השלישית באליפות רוסיה בשל בעיות כלכליות.
זבזדה זכתה שבעה פעמים באליפות מחוז וולגוגרד (1978–1982, 1984, 1986, 1987).
קוקיות סטפורד
קוקיות סטפורד (באנגלית: Stepford Cuckoos) הן דמויות בדיוניות של גיבורות-על מוטאנטיות המופיעות בחוברות הקומיקס אקס-מן ביקום מארוול קומיקס. הדמויות הופיעו לראשונה בחוברת New X-Men #118 מנובמבר 2001 ונוצרו על ידי הכותב גרנט מוריסון והמאייר אית'ן ואן סקייבר.
קוקיות סטפורד הן האלטר אגו של סלסט, אירמה ופיבי קוקו, תאומות מקושרות מנטלית הלומדות במכון אקסבייר. הן גודלו מתוך תאי ביצית שנאספו מאמה פרוסט לאחר שזו נכנסה לתרדמת בעקבות מתקפת זקיפי סנטינל שהרגה את קבוצת הליונס שלה. קוקיות סטפורד הן רק שלוש (במקור חמש) מתוך אלפי שיבוטים שפותחו בידי תוכנית "נשק פלוס" כדי לשמש כנשק השמדה נגד מוטאנטים על ידי שילוב כוחותיהן הטלפתיים. סיפור מקורן הוצג בעלילת "אקס-מן: פניקס - שירת מלחמה".
את דמויותיהן של קוקיות סטפורד בסדרת הטלוויזיה "בעלי היכולות" מגלמת השחקנית סקיילר סמואלס.
עונת 1997/1998 בפיב"א יורוליג
עונת 1997/1998 בפיב"א יורוליג הייתה העונה ה-41 של תחרות אירופית לקבוצות כדורסל והיא אורגנה על ידי פיב"א אירופה. זו הייתה התחרות השביעית במתכונת של ליגה.
העונה הסתיימה בניצחון של אקינדר בולוניה, בפעם הראשונה בתולדות המועדון.
זורן סביץ' (סרביה ומונטנגרו) מאקינדר בולוניה נבחר לכדורסלן המצטיין של הפיינל פור.
פרדראג סטויאקוביץ' (סרביה ומונטנגרו) מפאוק סלוניקי זכה בפרס אלפונסו פורד.
מתכונת התחרות
בתחילת התחרות התקיימו שני סיבובים של המשחקים בבתים המוקדמים. לאחר מכך, 16 קבוצות עלו לשמינית הגמר ורביעית הגמר בהם נערכו משחקים עד ל-2 ניצחונות.
מנצחות רבע הגמר נפגשו בפלאו סן ז'ורדי, ברצלונה למשחקי פיינל פור.
מהלך התחרות
בשלבים המוקדמים נקבעו 16 עולות לשמינית הגמר.
ישראל בתחרות
הפועל ירושלים שיחקה בשלב הראשון של המוקדמות בבית ג' וסיימה אותו במקום השישי. בשלב השני היא סיימה את בית ח במקום השישי ולא עברה לשלב הבא.
אדולף דוקס
ביוגרפיה
אדולף דוקס נולד להורים יהודים עניים, וכבר בילדותו בלט בחריצותו ובשנינותו. בצימאון בלתי נדלה לדעת צלל לתוך מה שאפשר היה ללמוד אז בבית ספר יהודי. הוא עוד לא היה בן עשר כשאביו הציג את הילד לפרנץ דיאק בפרלמנט ההונגרי שמושבו היה אז בברטיסלבה. דיאק, שקיבל את הביקור באהדה, בחן את הילד ובמיוחד היה מרוצה מתשובותיו בגאוגרפיה, עד שהעניק לו במתנה שלושה מטבעות של עשרים מכסף. הסכום היה אז כסף גדול ובמיוחד לילד עני באותה תקופה. שלא כמו נערים אחרים, הוא קנה מהמתנה ספרים וניירות כתיבה והמשיך בלימודיו. גם בהמשך חייו, היה תמיד אדם עני שסחר רק באוצרות החיים הרוחניים והעביר אותם לעצמו ולעולם.
הוא סיים את הגימנסיה בעיר הולדתו ובעיר דיור, ואחר כך באוניברסיטה בברטיסלבה בשתי מגמות: פילוסופיה ובמשפטים. באותם ימים בברטיסלבה השפה ההונגרית הפכה נפוצה יותר ויותר בקרב חברי הפרלמנט ההונגרי וגם בקרב נוער הפרלמנט (במקום השפה הגרמנית שהאצולה, הפוליטיקאים, האינטליגנציה ומעמד הביניים ההונגרי דיברו בה). גם דוקס למד בהדרגה לדבר הונגרית כך שהיה מסוגל לתרגם מאמרים הונגריים קצרים בעזרת מילון. הוא קיבל לכך הזדמנות נהדרת כשאדולף נוישטדט בא לברטיסלבה בשנת 1847 והשתלט על ה- Pressburger Zeitung. בהמשך תרגם דוקס את השירה ההונגרית עבור העיתון שהוזכר קודם ולמוסף שלו בשם "פאנוניה". בשנת 1848, כאשר החלה רדיפתם הראשונה של היהודים ויהדות הונגריה הואשמה גם בעיתונות ברוח גרמנית ואוסטרית ובהיעדר "הונגריות", באותה תקופה בדוקס כבר נטמע הרגש הפטריוטי ההונגרי, והגן על בני דתו באומץ ובעוצמה.
לצורך המשך לימודיו נסע לווינה בשנת 1849, שם קיבל את הדוקטורט בפילוסופיה. אך הוא חי בלעדית לספרות. בנוסף ל- Oesterreichische Zeitung, הוא הועסק על ידי קונרד וארנס. בשנת 1852 נאלץ לעזוב את וינה בגלל הריאקציה השמרנית. הוא חזר לעיר הולדתו ועבד שם במשך שנתיים, במשרה חלקית כמורה מחליף בבית הספר הריאלי בעיר ובמשרה חלקית כסופר (שוב בפרסבורגר צייטונג). אז נקרא לפתע לפסטר לויד בשנת 1855.
באותה תקופה לא שלט עדיין היטב בשפה ההונגרית עד כדי שיהפוך לסופר הונגרי, אך הציב לעצמו את המשימה לתרגם ולהפיץ ספרות הונגרית באמצעות תרגומים ספרותיים ומחקרי ביקורת. ענף זה של עבודתו הספרותית היה הרחב ביותר, השימושי ביותר, ובכך נתן את השירות הטוב ביותר לספרות ההונגרית של תקופתו. דוקס היה הראשון שהכיר לספרות העולם את המשורר שנדור פטפי על ידי תרגום שיריו לגרמנית. בגין זכויותיו והישגיו אלה נבחר כחבר חיצוני של אגודת קישפלודי בשנת 1867. כסופר הונגרי הוא זכה בפרס של 40 מטבעות זהב על עבודתו "ניתוח תאוריית הליצן" (שפורסם באותו הזמן). הוא נבחר כחבר קבוע באגודה. הוא המשיך להיות כתב קבוע של הפסטר לויד, בשפה הגרמנית אמנם, אך התמנה בעיתון לראש הדסק הספרותי והאמנותי. אחד מעבודותיו נכתבה בשיתוף עם הסופר ופוליטיקאי ההונגרי-היהודי מיקשה פלק. ("ספר הזיכרון של ההכתרה" משנת 1867).
דוקס מעולם לא היה בריא. כבר מלידה סבל מחולשה גופנית ומעולם לא היה לו זמן לטפל בעצמו, לחפש נוחות ורגיעה. מאז ילדותו נאבק במחסור תמידי, נאבק לשמור על פרנסתו ועבד ללא לאות. הוא הזדקן בטרם עת. מחלות קשות נעלו אותו תחילה בחדרו ואחר כך למיטתו. אפילו כמה ימים לפני מותו שלח כתבה עם רעיונות פילוסופיים לפסטר לויד, שפרסם אותה למחרת מותו.
צבא נשות השלום
צבא נשות השלום (אנגלית: Women’s Peace Army) הייתה תנועת נשים אוסטרלית אנטי-מלחמתית וסוציאליסטית, שנוסדה במלבורן, אוסטרליה בשנת 1915. התנועה ביקשה לאחד נשים, ללא קשר לאמונתן הדתית או הפוליטית, ולהניע אותן לפעולה נגד מיליטריזם. סניפים אוטונומיים של צבא נשות השלום הוקמו גם בערים נוספות באוסטרליה, סידני ובריסביין.
הקמה ומטרות
צבא נשות השלום הוקם במלבורן שבויקטוריה, אוסטרליה, ב-8 ביולי 1915, במהלך פגישה של אגודת נשים בראשות וידה גולדשטיין, סופרג'יסטית ופציפיסטית. המוטו של התנועה היה "אנחנו נלחמות נגד המלחמה" ("We war against war") והדגל שלהן היה צבעי התנועה הסופרג'יסטית - סגול (כבוד), ירוק (תקווה) ולבן (טוהר). התנועה התנגדה למלחמה וגיוס חובה וטענה שממשלות צריכות לקבל מנדט מן האזרחים באמצעות משאל עם, לפני יציאה למלחמה.
סניף קווינסלנד
הסניף של צבא נשות השלום בקווינסלנד הוקם ב-16 בנובמבר 1915. למפגש הגיעו נשים מהסניף במלבורן לשאת דברים, ונבחרו בעלות תפקידים בסניף המקומי.
במהלך פגישה של התנועה בעיר, הודיעו רשויות הצבא למארגנות כי הם יעצרו כל מי שתשיר את השיר האנטי-מלחמתי האמריקאי "לא גידלתי את בני להיות חייל" (I Didn't Raise My Boy to Be a Soldier), וזאת משום שהשיר מפר את חוק החירום שחוקק הפרלמנט האוסטרלי ב-1914, שנתן לממשלה האוסטרלית סמכויות מיוחדות לזמן המלחמה. במהלך המפגש עותקים של השיר חולקו והוא הושר על ידי המשתתפות, אך לא בוצעו מעצרים של המשתתפות.
דיפלוגלוסה
דיפלוגלוסה (שם מדעי: Diploglossa), היא קבוצה של לטאות מהקבוצה דמויי קמטן, המהווים ענף עצמאי הכולל 4 משפחות שונות, הקרובות למשפחת ההלודרמיים. בעבר השתייכה לקבוצה זו גם משפחת הסיניזאוריים, הכוללת כיום את המין לטאה תנינית סינית, אך זו הופרדה לאחר בדיקות לענף Paleoanguimorpha, הקרוב יותר לכוחיים.
הקבוצה קיימת החל מהקרטיקון התחתון לפני 110 מיליון שנה ומיניה נחשבים לפרימיטיבים ביותר מבין דמויי-הקמטן ורבים מהם בעלי רגליים מנוונות ואף נעלמו אצל הקמטניים וקמטני אמריקה. ברובם הם שוכני עלווה היוצאים בלילות לחפש טרף קטן והם אינם ארסיים. חלקם משריצים צאצאים חיים מגופם.
יחסי אזרבייג'ן–צרפת
יחסי אזרבייג'ן–צרפת מתייחסים ליחסים הנוכחיים וההיסטוריים בין אזרבייג'ן לרפובליקה הצרפתית. שתי המדינות חברות במועצת אירופה, האיחוד האירופי והארגון לשיתוף פעולה ולפיתוח כלכלי.
היסטוריה
היחסים המסחריים הראשונים בין צרפת ואזור אזרבייג'ן התקיימו תחת השושלת העבאסית, מאחר שאף על פי שדרך המשי עברה באזרבייג'ן, הסחר לא התפתח הרבה עד 1708. מבחינה תרבותית, סופרים כמו אלכסנדר דיומא וז'ורז' סאנד השקיעו מזמנם כדי ללמד על התרבות הפרסית ואזרבייג'ן באמצעות דיווחים על מסעותיהם ותרגומיהם לשירים של אזרבייג'ן, מה שהוביל להתפתחות משמעותית של היחסים בין המדינות. לאחר מלחמת העולם הראשונה הוקמה הרפובליקה הדמוקרטית האזרית, וחלה התקרבות בין המדינות. בתחילת שנות ה-20 נכבשה אזרבייג'ן על ידי רוסיה הסובייטית, והיחסים בין המדינות היו חלק מיחסי ברית המועצות–צרפת. לאחר נפילת ברית המועצות בשנת 1991, אזרבייג'ן הכריזה על עצמאותה ב-31 באוגוסט, וצרפת הייתה המדינה השנייה שהכירה בעצמאותה ב-31 בדצמבר באותה השנה. לאחר עלייתו לשלטון של היידר אלייב באוקטובר 1993, התחזקו היחסים בין המדינות, וחברות צרפתיות רבות השקיעו אז בתעשיית הנפט של אזרבייג'ן. כמו כן, צרפת השקיעה רבות בניסיון לפתור את הסכסוך בחבל נגורנו-קרבאך. בשנת 2001 הצטרפה אזרבייג'ן למועצת אירופה, מה שהגביר יותר את היחסים בין המדינות.
יחסי סחר
בעיקר בגלל עתודות הפחמימנים הגדולות שלה, המדינה ייצרה בשנת 2013 יותר מ-30 מיליון מ"ק של גז וכמיליון חביות נפט ליום, אזרבייג'ן היא מדינת הקווקז המפתחת את היחסים הכלכליים החזקים ביותר עם צרפת. בשנת 2000, צרפת היא בין שותפות הסחר המובילות של אזרבייג'ן, אחרי איטליה, רוסיה, ישראל וטורקיה עם 5.5% מהיצוא.
נציגויות דיפלומטיות
צרפת מחזיקה באזרבייג'ן שגרירות בבאקו בלבד. מאידך, אזרבייג'ן מחזיקה בצרפת שגרירות בפריז בלבד.
רפובליקת מינרווה
הרעיון של ייסוד האי היה מקום שהוא "חברה נטולת מיסים ופלישה ממשלתית לפרטיות". הוא וכמה תומכים בנו אי מלאכותי על קרקע שיובשה בשוניות מינרווה שבאוקיינוס השקט ואחרי שקבוצת מתיישבים הגיעה למקום, בתום עבודות ההקמה, הם הכריזו על הקמת הרפובליקה של מינרווה והניפו את הדגל הלאומי החדש.
בנוסף לתיירות ולדיג, הכלכלה של האומה החדשה כוללת תעשייה קלה. בניגוד למיקרו-אומות רבות אחרות, שזכו לכתף קרה מהעולם, אחרי שאוליבר הכריז על מטבע מקומי חדש, אוסטרליה, ניו זילנד, טונגה, פיג'י, נאורו, סמואה ואיי קוק ערכו ועידה לבחינת ההשלכות של מדינה חדשה שתקום באזור. טונגה (המונה כמאה אלף תושבים) מיהרה להכריז ריבונות על מינרווה ואפילו שלחה כוח צבאי קטן לדרוש מהם להוריד את הדגל. אוליבר וחסידיו הבינו שבשום מקום בעולם הם לא יהיו חופשיים והרפובליקה ננטשה. כמה קבוצות ניסו לכבוש את הטריטוריה מטונגה ונכשלו וכעת השטח עומד במרכזה של מחלוקת בין טונגה לפיג'י.
אליפות צרפת הפתוחה 1973
אליפות צרפת הפתוחה 1973 הייתה תחרות טניס שנערכה על מגרשי חימר באצטדיון רולאן גארוס בפריז. התחרויות התחילו ב-21 במאי והסתיימו ב-3 ביוני. זו הייתה האליפות ה-72 מאז ייסודה.
הפרסים
סך הפרסים היה 600,100 פ"צ
תחרות הגברים
בתחרות זו השתתפו 128 טניסאים שחולקו ל-8 בתים. לקראת התחרות המשתתפים החזקים דורגו כדלקמן:
מנצח תחרות 1972 אנדרס חימנו הודח בסיבוב השני. במשחק הגמר איליה נסטסה ( רומניה) נפגש עם השחקן הלא מדורג ניקולה פיליץ' וניצח ב-3 מערכות.
תחרות הנשים
בתחרות הנשים השתתפו 64 טניסאיות שחולקו ל-4 בתים. כמו בתחרות הגברים, הטניסאיות החזקות זכו לדירוג:
מנצחת תחרות 1972 בילי ג'ין קינג לא השתתפה בתחרות. במשחק הגמר מרגרט קורט ניפגשה עם כריס אוורט  וניצחה ב-3 מערכות. למרגרט קורט זה היה הניצחון החמישי בתחרויות נשים באליפות צרפת הפתוחה. באותה שנה היא ניצחה גם באליפות אוסטרליה הפתוחה ובאליפות ארצות הברית הפתוחה.
תחרות זוגות גברים
בתחרות השתתפו 64 זוגות. להלן הזוגות שקיבלו דירוג:
מזוג מנצחי תחרות 1972 רק פרו מקמילן ( דרום אפריקה) השתתפו בתחרות. במשחק הגמר ג'ון ניוקומב וטום אוקר  נפגשו עם ג'ימי קונורס  ואיליה נסטסה ( רומניה) וניצחו ב-5 מערכות. באותה שנה ג'ון ניוקומב ניצח גם באליפות אוסטרליה הפתוחה ובאליפות ארצות הברית הפתוחה אך עם פרטנר אחר.
תחרות זוגות נשים
בתחרות השתתפו 32 זוגות. להלן זוגות שזכו בדירוג:
מזוג מנצחות תחרות 1972 רק בטי שטוב השתתפה בתחרות. במשחק הגמר מרגרט קורט  ווירג'יניה וייד  נפגשו עם פרנסואז דיר  ובטי שטוב  וניצחו בשתי מערכות. למרגרט קורט זה היה הניצחון הרביעי בתחרות זוגות נשים באליפות צרפת הפתוחה.
תחרות זוגות מעורבים
בתחרות השתתפו 32 זוגות. להלן זוגות שזכו בדירוג:
ספידי סמית' (סרט)
ספידי סמית' (באנגלית: Speedy Smith) הוא סרט דרמה אילם אמריקאי של הבמאי דיוק וורן, שיצא לאקרנים ביוני 1927.
עלילה
על מנת לגייס כסף עבור ניתוח חיוני הנצרך עבור אמהּ של חברתו, בילי סמית' נענה לאתגר שהציב מולו המתאגרף סלאג'ר סמפסון. אם סמית' ישרוד שלושה סיבובים בקרב האיגרוף, הוא יזכה בדמי השלל.
יחסי מולדובה–צרפת
יחסי מולדובה–צרפת מתייחסים ליחסים הנוכחיים וההיסטוריים בין רפובליקת מולדובה לרפובליקה הצרפתית.
היסטוריה
היחסים בין המדינות כוננו בשנת 1992, לאחר נפילת ברית המועצות. שתי המדינות חברות בארגון לה פרנקופוני, ויותר ממחצית התלמידים במולדובה לומדים צרפתית.
יחסים כלכליים
צרפת היא הלקוח העשירי של מולדובה ואחת מעשרת הספקים המובילים שלה. הסחר בין שתי המדינות עדיין צנוע: קצת יותר ממאה מיליון אירו בשנת 2018. צרפת קונה בעיקר מוצרי חקלאות וטקסטיל ממולדובה ומוכרת ציוד חקלאי, מכונות (כולל מכוניות) וכימיקלים למולדובה. קיימות הזדמנויות לפיתוח סחר הן בתחומי החקלאות ואוכל המזון והן בענפי התעשייה והשירותים.
נציגויות דיפלומטיות
צרפת מחזיקה במולדובה שגרירות בקישינב בלבד. מאידך, מולדובה מחזיקה בצרפת שגרירות בפריז ו-2 קונסוליות בסנט אטיין וטולוז.
נמל התעופה הבין-לאומי סאו פאולו-גוארוליוס
נמל התעופה הבין-לאומי סאו פאולו-גוארוליוס (בפורטוגזית: Aeroporto Internacional de São Paulo-Guarulhos), המכונה גם נמל התעופה קומביקה על שם האזור שבו נמצא ועל שם בסיס חיל האוויר הברזילאי שנמצא בשטחו, הוא נמל התעופה המרכזי המשרת את העיר סאו פאולו שבברזיל. נמל התעופה נמצא במחוז גווארוליוס השוכן באזור המטרופוליטני של מדינת סאו פאולו. נמל התעופה הוא העמוס ביותר בברזיל ובדרום אמריקה מבחינת כמות הטיסות וכמות הנוסעים שעברו בו, כאשר רק בשנת 2015 עברו בו כ-38 מיליון אנשים. הנמל מנוהל על ידי קונצרן של מספר חברות ובהן אינפרארו, המפעיל הממשלתי של נמלי התעופה בברזיל. חלק מהמתקנים בנמל נחלקים עם בסיס של חיל האוויר הברזילאי.
היסטוריה
ב-6 ביוני 1967, בתגובה לצמיחה של התנועה האווירית בברזיל, החל הממשל הצבאי במדינה לפעול על מנת לשדרג את תשתית נמלי התעופה בברזיל. כחלק מהמסקנות של הסקרים שנעשו, הודות למיקומם, החשיבות האסטרטגית ונושאי אבטחה, הוחלט לבנות נמלי תעופה בסמיכות לבסיסי חיל האוויר בסאו פאולו וריו דה ז'ניירו. התוכנית הראשונית של הממשל הצבאי הייתה לבנות בנמל התעופה המיועד בסאו פאולו שלושה מסלולי נחיתה וארבעה טרמינלים. אף על פי כן, השלב הראשון כלל בנייה מצומצמת של שני מסלולי נחיתה ושני טרמינלים, והחל רק ב-11 באוגוסט 1980. הנמל נחנך באופן רשמי ב-20 בינואר 1985. במהרה הפך נמל התעופה בגוארוליוס לנמל התעופה הראשי של העיר, לאחר שעקף את נמל התעופה סאו פאולו-קונגוניאס. בשנת 1989, מסלולי הנחיתה הוארכו והטרמינלים שופצו והורחבו. כתוצאה מכך עלה נמל התעופה לקיבולת של 8.25 מיליון איש בשנה, במקום 7.5 מיליון איש בשנה לפני כן. בנייה של טרמינל שלישי, שיכול היה להכיל כ-12 מיליון נוסעים בשנה, תוכנן מאז 2001 אך עקב בעיות פוליטיות וכלכליות, הבנייה עצמה החלה רק ב-2011. בשנת 2010, שירת נמל התעופה לא פחות מ-26.8 מיליון נוסעים, עלייה של 24% מהשנה שלפני כן. למעשה היקף הנוסעים היה 31% מעבר לקיבולת הרשמית שעמדה על 20.5 מיליון נוסעים בשנה במתכונתו אז.
טרמינלים
בשדה התעופה יש שלושה טרמינלים: 1, 2 ו -3.
טרמינלים 2 ו-3 מקושרים ישירות באמצעות מסלולי הליכה.
טיסות לישראל וממנה
חברת התעופה LATAM צ'ילה הפעילה למשך כ-שנה החל מ-12 בדצמבר 2018 3 טיסות שבועיות מסנטייגו לנמל, ומהנמל בטיסה ישירה לתל אביב. כיום אין טיסה ישירה לתל אביב, רק דרך תחנת ביניים באירופה או אפריקה.
Hard
Hard  הוא שיר של הזמרת הברבדית ריהאנה בהשתתפות הראפר יאנג ג'יזי מאלבום האולפן הרביעי שלה, "Rated R". השיר נכתב על ידי דה דרים, ריהאנה ויאנג ג'יזי. ב-10 בנובמבר 2009, השיר יצא כסינגל השני בארצות הברית ונשלח לתחנות רדיו. השיר הוא שיר היפ-הופ בשילוב כלי נשיפה צבאיים, שריקות סינתיסייזרים, ביטים חדים ופסנתר.
השיר היה לשיר ה-13 של ריהאנה שנכנס לעשירייה הפותחת במצעד הפזמונים בילבורד הוט 100 כאשר הגיע למקום ה-8, מה שהשווה אותה לזמרת ביונסה כאמנית עם הכי הרבה שירים בעשירייה הפותחת של ארצות הברית מאז תחילת המאה ה-21. השיר זכה להצלחה בארצות הברית כאשר הגיע למעמד פלטינה במדינה. הקליפ לשיר צולם בלוס אנג'לס בדצמבר 2009 ובוים על ידי מלינה מאטסוקס והקונספט שלו הוא קונספט צבאי. לאחר הקרנת הבכורה של הקליפ השיר נכנס למצעדים של קנדה, ניו זילנד והממלכה המאוחדת. על מנת לקדם את השיר ריהאנה ויאנג ג'יזי הופיעו איתו בטקס ה-AMA ובבית הקולנוע UCLA Pauley ובנוסף ריהאנה עצמה הופיעה איתו גם בסיבובי ההופעות "Last Girl on Earth Tour" ו-"Loud Tour".
רקע והרכב מוזיקלי
תחילה תוכנן כי השיר "Wait Your Turn" ייצא כסינגל השני מהאלבום אך לבסוף הוחלט כי "Hard" ייצא במקומו. ב-19 בינואר 2010 לאחר יציאת השיר יצאו גם רמיקסים של השיר בארצות הברית. בריאיון ל-MTV ריהאנה אמרה שבזמן שהייתה בפריז היא פגשה את כריסטופר "טריקי" סטיוארט שניגן כמה שירים עבורה ובהם "Hard". ריהאנה החליטה להקליט את השיר כיוון שהוא היה שונה מדברים שעשתה עד כה. סיוארט בריאיון ל-Rap-Up דיבר על השיר ואמר משטרת השם שלו לתאר שיר בעל אופי עצבני אך גם מתאים למועדונים. כשנשאל אם השיר יהיה גדול יותר מלהיט הענק של ריהאנה "Umbrella" אמר: "לא, זה שונה, זו כוכבת שעושה צעד בכיוון אחר לגמרי". השיר גם היה השיר הראשון שהראפר יאנג ג'יזי הופיע תחת כינוי זה.
השיר משלב אלמנטים של מוזיקת היפ-הופ בשילוב כלי נשיפה צבאיים, שריקות סינתיסייזרים, ביטים חדים ופסנתר ואורכו 4:20 דקות. הוא נכתב במפתח של B מינור בקצב של השפעות פופ ו-R&B ו-91 ביטים לדקה. טווח קולה של ריהאנה בשיר נע בין התווים הנמוכים (G3) לתווים הגבוהים (B4). כפי שציינה אילבה מאלון מ-NME, ריהאנה מאמצת את סגנון הקול של ג'יי זי בשורה "Brilliant, resilient, fan mail from 27 million". מבחינה לירית השיר עוסק בהדמיית כוח ועוצמה.
מיקומים במצעדים
בארצות הברית השיר הגיע למקום ה-8 ובכך הפך לשיר ה-13 של ריהאנה שמגיע לעשירייה הפותחת בארצות הברית מה שהופך אותה לזמרת הנשית שהכניסה הכי הרבה שירים לעשירייה הפותחת במדינה לצד ביונסה. במצעד הדאנס של ארצות הברית השיר הגיע למקום הראשון, למקום ה-9 במצעד שירי הפופ, ולמקום ה-14 במצעד שירי ההיפ-הופ וה-R&B. גם מבחינה מסחרית השיר זכה להצלחה במדינה כאשר הגיע למעמד פלטינה כפולה עם מכירות של 2 מיליון עותקים. בקנדה השיר גם זכה להצלחה כאשר הגיע למקום ה-9.
בניו זילנד השיר גם זכה להצלחה כאשר הגיע למקום ה-15 לאחר 5 שבועות ונשאר בעשרים העליונים במשך שבועיים נוספים. באירופה השיר זכה לפחות הצלחה כאשר הגיע למקום ה-26 בשוודיה ונשר מהמצעד לאחר שבוע, בממלכה המאוחדת השיר הגיע למקום ה-42 בלבד ונשאר מהמצעד לאחר 6 שבועות אך באוגוסט 2010 הוא נכנס שוב למצעד אך נשר לאחר 4 שבועות נוספים. במצעד שירי ה-R&B הבריטי השיר הגיע למקום ה-23 בלבד.
רקע והרכב
הקליפ לשיר בוים על ידי מלינה מטסוקס וצולם בדצמבר 2009 בלוס אנג'לס. זה היה הקליפ הראשון של ריהאנה שבוים על ידי מלינה, שבהמשך ביימה קליפים נוספים עבור ריהאנה כמו "Rude Boy" ו-"Rockstar 101". לפני יציאת הקליפ, ריהאנה דיברה עליו בריאיון עם MTV ואמרה: "זאת אופנה-צבאית. הכול מוקף ברעיונות של משהו צבאי. יש לנו טנקים, יש לנו מדים, יש לנו מסוקים, יש לנו התפוצצויות... ציוד צמוד, המון בגדים חמודים, המון קליעים. מטורף." הקליפ יצא ב-22 בדצמבר 2009 והועלה לערוץ ה-VEVO הרשמי של ריהאנה.
ביקורות
פיטר גסטון מ-"Spin" כתב שהקליפ של השיר מזכיר שילוב של "Rhythm Nation" של ג'נט ג'קסון ו-"Dirrty" של כריסטינה אגילרה: "בקליפ ריהאנה תפסה פאזה של מנורות שמאירות באור עמום, מתחמקת מפיצוצים במדבר ולוקחת הפסקה ממחנה אימונים כדי למרוח את עצמה בבוץ". ג'יימס דיין מ-MTV News הראה את הקליפ למעריצים בכיכר טיימס בניו יורק כדי לשאול את דעותיהם. הרוב אמרו שהיא נראית "סקסית" בקליפ, והסכימו שהיא שונה מקליפים ותצוגות קודמות כאשר ישנה השפעה מחייה הפרטיים. ביל למב מ-"About.com" כתב: "אני חייב להודות שאני לא מבין את הנקודה של ריהאנה מזיזה את הצריח באקדח של טנק ורוד לבושה באוזניים של מיקי מאוס. נראה כי הקליפ לקח השראה במראה מאפגניסטן או עיראק כששאר השחקנים נראים קרובים ככל האפשר לאנשי צבא אמיתיים." לאמב מתח ביקורת על חוסר הרגישות והכיבוד של הקליפ בשימוש בצבא ובנשק להשמדה על מנת להציג את המלחמה באור זוהר, ואמר: "האם דאף ג'אם, חברת התקליטים של ריהאנה, צריכה להזכיר כי זה בא בעקבות המדינה ששלחה עוד 30,000 חיילים מארצנו למלחמה של ממש, בעיני רוחי זה אחד הצעדים הפזיזים ביותר והטעונים, של אמן פופ גדול בזיכרון האחרון שלי".
הופעות חיות
על מנת לקדם את השיר ריהאנה הופיעה איתו לראשונה במופע של ג'יי זי באצטדיון Pauley Pavilion. בנוסף היא גם הופיעה עם השיר במסגרת הופעה לקידום האלבום לרגל השקת הסמארטפון Nokia X6 בלונדון. בנוסף היא גם ביצעה את השיר בטקס ה-AMA ביחד עם השיר "Wait Your Turn". כשבועיים לאחר מכן היא שוב הופיעה עם השיר הפעם בתוכנית "סאטרדיי נייט לייב" ביחד עם השיר "Russian Roulette". כמה ימים לאחר מכן היא ביצעה אותו בטקס ה-BET Awards ובאירוע של רשת NBC.
בפברואר 2010 היא המשיכה להופיע עם השיר הפעם בתוכנית של אלן דג'נרס ביחד עם השיר "Don't Stop the Music". למחרת הא גם הופיעה ב-AOL Music Sessions עם השיר ביחד עם מספר שירים נוספים. יומיים לאחר מכן היא הופיעה עם השיר בסופרבול ביחד עם טימבלנד וג'סטין ביבר. במרץ 2010 היא הופיעה היא הופיעה עם השיר בטקס פרסי ניקלודיאון לצד שני שירים נוספים. במאי 2010 הופיעה בפסטיבל Radio 1's Big Weekend 2010, שם ביצעה את השיר כחלק מרשימת השירים של המופע ושנתיים לאחר מכן הופיעה שוב בפסטיבל עם השיר כחלק מרשימת השירים של המופע. בנוסף השיר היה חלק מרשימת השירים של סיבובי ההופעות "Last Girl on Earth Tour" ו-"Loud Tour".
ביקורות
גרג קוט מ-"Chicago Tribune" אמר כי "ריהאנה לוחצת על השיר עם עזרה של יאנג ג'זי". מוניקה הררה מבילבורד כתבה: "ריהאנה למעשה לוקחת את עמדת ההיפ הופ ואפילו מגייסת את הראפר האולטימטיבי יאנג ג'זי". הררה המשיכה ואמרה "אף כי אנו לא מוצאים את ריהאנה באזור הנוחות האופייני לה, הרי זה לא בדיוק מה שהיא כיוונה אליו עם החומר החדש שלה - והוא עובד". אלקסיס פטרידיס מה-The Guardian כינה את השיר כנקודת השיא של האלבום (לצד השיר "Rude Boy"): "שניהם מנצלים את הסגנון הקולי המושך ביותר של ריהאנה, מונוטוני." לאה גרינבלט מ-"Entertainment Weekly" הגיבה על סגנון הקול של ריהאנה ועל האישיות שהיא מאמצת בשיר: "ריהאנה מנפנפת בהיפ-הופ שלה, נשענת בכבדות על המבטא הקריבי שלה".
ג'יימס גאי
סגן אלוף עולם (בריכת 25 מטר)
באליפות העולם (בריכת 25 מטר) שנערכה בדוחא, קטר בדצמבר אותה שנה זכה גאי במדליית כסף במשחה ל-400 מטר חופשי בתוצאה של 3:36.35 דקות, אחרי פיטר ברנק מהונגריה שקבע שיא אליפות חדש של 3:34.32 דקות ולפני ולימיר סטייפאנוביץ' מסרביה (3:38.17 דקות). נוסף לכך, הוא סיים במקום עשירי במשחה ל-200 מטר חופשי בתוצאה של 1:43.28 דקות.
אלוף עולם
באליפות העולם שנערכה בקאזאן, רוסיה באוגוסט 2015 זכה גאי בשתי מדליות, זהב וכסף. מדליית זהב, במשחה ל-200 מטר חופשי בשיא בריטניה חדש של 1:45.14 דקות, לפני סון יאנג מסין (1:45.20 דקות) ופול בידרמן (1:45.38 דקות). כבר בשלב המוקדמות הוא קבע שיא בריטניה חדש של 1:45.43 דקות. מדליית כסף, במשחה ל-400 מטר חופשי בשיא בריטניה חדש של 3:43.75 דקות, אחרי סון יאנג (3:42.58 דקות) ולפני ראיין קוקריין מקנדה (3:44.59 דקות).
שתי מדליות כסף אולימפיות
באולימפיאדת ריו דה ז'ניירו (2016) זכה גאי בשתי מדליות כסף, במשחה שליחים 4X200 מטר חופשי ביחד עם סטיבן מילן, דנקן סקוט ודניאל וואלאס בתוצאה של 7:03.13 דקות, אחרי ארצות הברית (7:00.66 דקות) ולפני יפן (7:03.50 דקות), כשחיין רביעי הוא קבע "בזינוק שליחים" תוצאה של 1:44.85 דקות ובמשחה שליחים 4x100 מטר מעורב ביחד עם כריס ווקר-הבורן, אדם פיטי ודנקן סקוט בתוצאה של 3:29.24 דקות, אחרי ארצות הברית שקבעה שיא אולימפי חדש של 3:27.95 דקות ולפני אוסטרליה (3:29.93 דקות), כשחיין שלישי הוא שחה את סגנון הפרפר ב"זינוק שליחים" בתוצאה של 51.35 שניות. נוסף לכך, הוא סיים במקום רביעי במשחה ל-200 מטר חופשי בתוצאה של 1:45.49 דקות במקום שישי במשחה ל-400 מטר חופשי בתוצאה של 3:44.68 דקות ובמקום 14 במשחה ל-100 מטר פרפר בתוצאה של 52.10 שניות. בשלב המוקדמות הוא קבע תוצאה של 51.78 שניות.
2017
באליפות העולם שנערכה בבודפשט, הונגריה ביולי 2017 זכה גאי ב-3 מדליות, אחת מכל סוג. מדליית זהב, במשחה שליחים 4x200 מטר חופשי ביחד עם סטיבן מילן, ניקולס גריינג'ר ודנקן סקוט בשיא בריטניה חדש של 7:01.70 דקות, לפני רוסיה (7:02.68 דקות) וארצות הברית (7:03.18 דקות) ובכך הגנו על תוארם, כשחיין רביעי הוא קבע ב"זינוק שליחים" את התוצאה המהירה באליפות של 1:43.80 דקות. מדליית כסף, במשחה שליחים 4x100 מטר מעורב ביחד עם כריס ווקר-הבורן, אדם פיטי ודנקן סקוט בשיא בריטניה חדש של 3:28.95 דקות, אחרי ארצות הברית (3:27.91 דקות) ולפני רוסיה (3:29.76 דקות) ומדליית ארד, במשחה ל-100 מטר פרפר ביחד עם ג'וזף סקולינג מסינגפור (50.83 שניות) אחרי קיילב דרסל מארצות הברית (49.86 שניות) וכרישטוף מילאק מהונגריה (50.62 שניות). בשלב חצי הגמר הוא קבע שיא בריטניה חדש של 50.67 שניות. נוסף לכך, הוא סיים במקום חמישי במשחה ל-200 מטר חופשי בתוצאה של 1:45.36 דקות, בשלב חצי הגמר הוא קבע תוצאה של 1:45.18 דקות, במקום שישי במשחה ל-400 מטר חופשי בתוצאה של 3:45.58 דקות ובמקום חמישי במשחה שליחים 4x100 מטר מעורב משולב ביחד עם ג'ורג'יה דייוויס, אדם פיטי ושיבון-מארי או'קונור בשיא אירופה חדש של 3:41.56 דקות.
I'm a Loser
I'm a Loser (בעברית: אני מפסידן) הוא שיר מאת להקת הביטלס, שנכתב על ידי ג'ון לנון (אך הקרדיט ניתן לו ולפול מקרטני), ונכלל באלבומם Beatles for Sale שיצא ב-4 בדצמבר 1964. מאוחר יותר נכלל השיר באלבום Beatles '65 שיצא כמהדורה נפרדת של האלבום בארצות הברית. השיר יועד לצאת כסינגל, אך לבסוף נבחר השיר I Feel Fine כסינגל.
אברהם חג'אג'
הרב אברהם חג'אג' היה רב ודיין תוניסאי, שימש כרבה הראשי של תוניסיה בין השנים 1873–1880.
ביוגרפיה
בתחילת דרכו שימש כדיין בבית דינו של הרב ישועה בסיס. לאחר פטירתו של הרב הראשי לתוניסיה, הרב נתן בורג'ל (השני) באייר ה'תרל"ד (1874) התמנה במקומו למשרת הרב הראשי לתוניסיה. בתקופתו התעורר ביקוש להכנסת לימודי חול לחינוך היהודי הרב חג'אג', יחד עם רב קהילת הגראנה הרב אברהם אבוקרא תמכו בהוספת מעט שיעורי חול ושפות זרות, מחשש שהורים ישלחו את ילדיהם לבתי ספר צרפתיים לא יהודיים. כאשר חברת "כל ישראל חברים" רצתה לפתוח בית ספר בתוניס תמך בכך, לאחר שהחברה התחייבה שבית הספר יפעל לפי רוח התורה. יש הטוענים כי בדיעבד התחרט על הסכמתו זו.
סרב להתפרנס מהרבנות, וחי מתימכתו של בן-דודו העשיר אליהו חג'אג'.
מבין תלמידיו: הרב ישראל זיתון והרב משה שתרוג.
נפטר ללא ילדים בשמיני עצרת, כ"ב בתשרי ה'תרמ"א, ספטמבר 1880.
מקס מרטין
מרטין קארל סנדברג (בשוודית: Martin Karl Sandberg, נולד ב-26 בפברואר 1971), המוכר בשמו המקצועי מקס מרטין, הוא מפיק מוזיקלי ופזמונאי שוודי. הוא החל את דרכו כסולן בלהקת פאנק מטאל, ומאוחר יותר הפך למפיק ופזמונאי בז'אנר המנוגד – מוזיקת פופ – בחברת התקליטים בה הייתה חתומה הלהקה. הוא זכה להכרה בשנות ה-90 המאוחרות כאשר כתב להיטים והפיק אלבומים של אומנים ולהקות שהיו להצלחה באותה התקופה, ביניהם הלהקות בקסטריט בויז ואן סינק והזמרת בריטני ספירס.
בשנת 2013 פרסם המגזין הוליווד ריפורטר כי מדד נילסן העריך את מכירות הסינגלים של מרטין בכ-$135 מיליון דולר.
בטקס פרסי גראמי 2015 זכה מרטין בפרס גראמי למפיק השנה, כמו גם היה מועמד באותו הטקס לפרס שיר השנה ותקליט השנה על עבודתו בשיר "Shake It Off" של הזמרת טיילור סוויפט. באותה השנה בנוסף זכה בפעם החמישית ברציפות ובפעם השמינית בקריירה בפרס פזמונאי השנה מטעם האגודה האמריקאית למלחינים, סופרים ומו"לים (ASCAP).
ביוגרפיה
מרטין נולד בפרוור של העיר סטוקהולם שבשוודיה. הוא נשר מבית ספר תיכון לטובת קריירה במוזיקה והיה חבר במספר להקות, זאת עד שהפך לסולן בלהקת גלאם מטאל ושמה It's Alive, שנוסדה בשנת 1985 וחתמה על חוזה עם אולפן ההקלטות Cheiron Studios, שתפקד בנוסף כחברת תקליטים המשויכת לברטלסמן מיוזיק גרופ. הוא הופיע עם שם הבמה מרטין וייט ויחד עם שאר חברי הלהקה הוציאו שני אלבומים, אולם אלו נחלו כישלון. במקביל לפעילות הלהקה, לרבות סיבוב הופעות באירופה בתחילת שנות ה-90, מרטין עסק בכתיבת שירי פופ, עובדה אותה הסתיר מחברי להקתו כיוון ש"מוזיקה מהסוג הזה הייתה מתועבת בחוגי ההאבי מטאל. לא יכולתי להודות בפני החברים שלי שאני אוהב את זה", ונהג להגיע בחשאי לאולפני החברה לאחר החזרות. מרטין טרם היה מודע לעובדה שהשירים אותם הוא כותב כעת יהפכו בעתיד לקרש הקפיצה שלו אל תוך ליבה של התרבות הפופולרית, זאת משום שאחד מבעלי החברה, דניז פופ ראה בו פוטנציאל והחליט לקחת אותו תחת חסותו כשהוא משמש לו למנטור; הוא הציע לו את שם הבמה מקס מרטין, שלדעתו התאים יותר לכיוון הפופי שאליו הוא הולך, ובשנת 1992 הציע לו להיות כותב ומפיק רשמי בחברה. לאור זאת מרטין החל לבלות באולפן יום ולילה במשך שנתיים בחברתו, זאת על מנת ללמוד את עבודת המפיק עליה לא ידע דבר, ובשנת 1995 שימש בפעם הראשונה כמפיק שותף בשיר – Wish You Were Here של להקת הדאנס השוודית Rendex, וזמן מה לאחר מכן בפעם הראשונה כמפיק שותף באלבום – The Bridge של להקת הפופ השוודית אייס אוף בייס. באותה השנה בחר מרטין לפרוש מהלהקה והחל מתמקד בפיתוח קריירה של מפיק ופזמונאי.
1995-2000: אולפני Cheiron
כשותף פעיל בחברת Cheiron Studios, מרטין היה מעורב בהפקת וכתיבת אלבומים ושירים רבים; הוא התמקד בסגנונות הפופ והיורופופ ועבד בין היתר עם האומנים השוודיים ארמי אוף לאברז ורובין, עם הלהקות הבריטיות פייב בתחילת דרכם וסוליד הרמוני, ולהקת הפופ האמריקאית 3T, שחבריה הם שלושת בניו של טיטו ג'קסון, אחיו של מייקל ג'קסון. אולם האמנים הבולטים יותר שהשתתף בהצלחתם במסגרת פועלו באולפנים היו אחרים, ביניהם ניתן למנות את בקסטריט בויז, בריטני ספירס ואן סינק, ואמנים מצליחים נוספים איתם עבד היו בריאן אדמס, גארי ברלו, סלין דיון, ווסטלייף, בון ג'ובי (לה כתב את הלהיט "It's My Life") ודף לפרד. בקיץ 2000 מנהל חברת התקליטים דניז פופ נפטר כתוצאה ממחלת הסרטן. כתוצאה מכך כיסא המנהל נותר ריק, עד שלבסוף מרטין מילא את מקומו כשהוא מוצא שותף ראשי מחליף להפקה ולכתיבה בשם רמי יעקב, שממשיך לשתף פעולה עם מרטין לאורך שנים רבות. חרף זאת האולפנים נסגרו באותה השנה, בעיקר לאור מותו של דניז שלדברי מרטין היה "הלב והנשמה של המקום שנלקחו עם מותו".
2001-הווה: אולפני מרתון
לאחר סגירת Cheiron Studios הקים מרטין אולפן הקלטות חדש בשותפות ובעזרתם של רמי וטום טאלומה, המפיק שעזר לדניז פופ לייסד את Cheiron והיה שותף בבעלות, ולו הם קראו אולפני מרתון. יתר על כן הם צירפו לצוות ההפקה והכתיבה כמה חברים שנכחו בצוות האולפן הקודם: אלכסנדרה טאלומה, ארנת'ור בירגיסון ושלבק. הפרויקט הגדול הראשון עליו עבדו היה אלבומה השלישי של הזמרת בריטני ספירס. שותפים אחרים לצוות של האולפן שנסגר פתחו בעקבות הסגירה אולפנים משלהם, ביניהם Location Songs שהספיקה להיסגר ו-A Side Productions. אולפני מרתון השתלבו בהמשך אל תוך חברת התקליטים Cosmo Studios, שהיום ידועה בשם X-Level Studios לאחר חילופי הבעלים. בשנת 2004 מרטין המציא את עצמו מחדש כאשר החליט לעדכן את סגנון המוזיקה של האולפנים, שהיה מיושן לדעתו, והחל לעבוד על פרויקטים עם צלילים כבדים יותר המאופיינים בסגנון הפופ רוק, כמו שיריה של הזמרת קלי קלרקסון "Since U Been Gone" ו"Behind These Hazel Eyes", עליהם עבד בשיתוף פעולה עם המפיק דוקטור לוק. השניים המשיכו לעבוד לאורך השנים ויחד ייצרו חלק מהתקליטים הגדולים ביותר של העשור. עם הזמן הוחלפו חברי הצוות במפיקים וכותבים אחרים. נכון לשנת 2015 האולפנים עדיין מתפקדים, ומרגע שנפתחו ועד היום הספיק מרטין לעבוד עם אומנים מהשורה הראשונה מכל רחבי העולם, ועוד אומנים בולטים נוספים, וגם ליצור להיטים רבים ש-21 מהם הצליחו לכבוש את המקום הראשון במצעד הפזמונים הפופולרי בילבורד הוט 100.
בקסטריט בויז
בשנת 1995 חברת התקליטים האמריקאית ג'ייב רקורדס, חברת בת של ברטלסמן מיוזיק גרופ בה חתומה להקת בקסטריט בויז, הביעה רצון לשכור את שירותיה של Cheiron Studios לעבודה על אלבום המוזיקה הראשון של הלהקה. החברה הסתייגה תחילה מלעבוד עם להקת בנים נוכח העובדה שלהקות כאלו היו שכיחות למדי באותה התקופה, אולם ג'ייב רקורדס התעקשה והחברה נענתה להפצרות. מרטין היה שותף בהפקת אלבום הבכורה Backstreet Boys שנקרא על שם הלהקה, ותרם לכתיבתם והפקתם של ארבעה שירים במסגרתו. את אחד השירים כתב בשותפות עם המפיק הבריטי הרברט קריצ'לואו "", וזה הפך ללהיט הראשון של מרטין כאשר הגיע למקום השני במצעד הפזמונים של בילבורד הוט 100, כמו גם זכה עד מהרה בתארים כסף, זהב ופלטינה באירופה, וכשנה לאחר מכן בפלטינה כפולה בארצות הברית כשהופץ במסגרת האלבום השני של הלהקה במהדורה מיוחדת לארצות הברית בלבד (האלבום הראשון לא נמכר בארצות הברית). הוא שימש שוב כמפיק שותף בעבודה על אלבומה השני של הלהקה Backstreet's Back, כמו גם כתב ארבעה שירים במסגרתה. אחד השירים שכתב יחד עם צוות הכותבים של האולפנים "" הפך ללהיט כשנמכר בלמעלה מ-1.2 מיליון עותקים, והאלבום עצמו נמכר ביותר מכ-10 מיליון עותקים בארצות הברית. מרטין בהמשך השתתף גם בהפקת האלבום השלישי של הבנים Millennium, אשר במסגרתו היה שותף לכתיבתם של שישה שירים שהיוו מחצית מכלל השירים באלבום. שניים מהם "I Want It That Way" ו- "Show Me the Meaning of Being Lonely" תרמו להצלחתו הבינלאומית של האלבום, שזכה בתואר האלבום הנמכר ביותר בעולם לשנת 1999 לאחר שנרכשו קרוב ל-10 מיליון עותקים, ומאז הספיק להפוך לאחד האלבומים הנמכרים ביותר בכל הזמנים. מרטין היה מעורב גם בהפקת האלבום הרביעי Black & Blue, שהיה לאלבום האחרון להיות מופק במסגרת אולפני Cheiron, וממנו יצאו הסינגלים "Shape of My Heart", שזכה להגיע לטופ 5 בשמונה מדינות, והסינגל "The Call".
האלבום החמישי של הלהקה Never Gone הופק במסגרת אולפני מרתון, בין היתר על ידי מרטין, שגם עזר בכתיבת הסינגלים "Just Want You to Know" ו-"I Still". לקראת האלבום השישי שלהם, הבנים זנחו את שירותיו של מרטין כחלק ממאמציהם לשנות את תדמית הלהקה, אולם הם חזרו לעבוד יחד על כל שאר האלבומים שהוציאה הלהקה עד כה, אלבומי האולפן השביעי This Is Us והשמיני In a World Like This, במסגרתם עזר מרטין בכתיבתם של ארבעה שירים, מתוכם שני סינגלים.
רשימת אלבומים:
רשימת שירים:
בריטני ספירס
השניים נפגשו בשנת 1997, כאשר ספירס הייתה בת 15 בלבד. שנה לאחר מכן מרטין כתב עצמאית את השיר הראשון וסינגל הבכורה שלה "Baby One More Time...", שהיה לסינגל הראשון של מרטין להגיע לראש טבלת המצעד בילבורד הוט 100 בארצות הברית, והיה להצלחה מסחררת; הוא טיפס עד למקום הראשון בכל מצעד בו היה נוכח, זכה במעמד פלטינה כפולה, הפך לשיר הנמכר ביותר לשנת 1999 בארצות הברית ובהמשך לאחד הסינגלים הנמכרים ביותר של כל הזמנים. הסינגל היה חלק מאלבום הבכורה של ספירס בעל אותו השם ...Baby One More Time, אותו הפיק מרטין בשיתוף פעולה עם דניז פופ וצוות הכותבים. יחד עם הסינגל זכה האלבום אף הוא להגיע למקום הראשון במצעד בילבורד, הישג שהכוכבת הייתה הראשונה לכבוש במסגרת המעמד של הופעת בכורה של אומנית חדשה, והוא נחל הצלחה מסחרית גדולה ברמה הבינלאומית כאשר נמכר בלמעלה מ-10.5 מיליון עותקים, נכון לשנת 2011. מרטין בנוסף היה שותף לכתיבתם והפקתם של שני שירים נוספים, ביניהם הסינגל השלישי מתוך האלבום "(You Drive Me) Crazy". יתר על כן היה מעורב בהפקת וכתיבת האלבום השני Oops!... I Did It Again, האחרון להיות מופק במסגרת אולפני Cheiron, ועזר לכתוב שבעה שירים מתוכם כאשר שלושה מהם סינגלים שהידוע מביניהם הוא הלהיט המסחרי "Oops!... I Did It Again" שנחל הצלחה רבה במצעדים.
האלבום השלישי של ספירס Britney הופק במסגרת אולפני מרתון, בין היתר על ידי מרטין, שנוסף על כך היה אחראי לכתיבתם והפקתם של ארבעה שירים כאשר שניים מהם סינגלים מתוכם הם סינגלים שנחלו הצלחה נאה במצעדים ובמכירות. האלבום היה להצלחה הגדולה הראשונה של האולפנים, והוא נמכר בלמעלה מ-4.4 מיליון עותקים ברחבי העולם. השניים חזרו לעבוד יחד רק לקראת אלבומה השישי של ספירס Circus, אז מרטין שימש כמפיק שותף בעבודה על האלבום והיה אחראי לסינגל אחד מתוכו "If U Seek Amy", אותו כתב והפיק יחד עם הצוות החדש, שרובו היה מורכב מאותם אנשי הצוות של האולפן הקודם. בספטמבר 2009 יצא לאור הסינגל "3", שנכתב והופק בין היתר על ידי מרטין לקראת יציאתו של אלבום האוסף השני של ספירס The Singles Collection. הסינגל הגיע למקום הראשון במצעד בילבורד והיה לסינגל השני שמרטין כתב לספירס שהצליח לעשות כן. בהמשך שימש כמפיק בפועל של האלבום השביעי במספר של הכוכבת Femme Fatale, כמו גם הפיק וכתב שיר אחד וארבעה סינגלים במסגרתו, ובאלבום השמיני של הזמרת לא היה מעורב כלל.
רשימת אלבומים:
רשימת שירים:
אן סינק
מתוך שלושת אלבומי האולפן של הלהקה אן סינק, מרטין הפיק את אלבום הבכורה שלהם NSYNC בלבד. האלבום זכה בתואר אלבום זהב בארבע ממדינות אירופה, תואר פלטינה x4 בקנדה ובארצות הברית זכה בתואר המכובד ביותר – אלבום יהלום – לאחר מכירות של למעלה מ-10 מיליון עותקים. במסגרת האלבום מרטין היה כותב שותף לשני הסינגלים הראשונים מתוכו "I Want You Back" ו-"Tearin' Up My Heart", כמו גם מפיק שותף של הראשון, והם זכו להצלחה נאה. במסגרת האלבומים השני והשלישי של הלהקה היה שותף לכתיבת השיר "Tell Me, Tell Me...Baby" ועוד שני סינגלים נוספים "I'll Never Stop" ו-"It's Gonna Be Me", כאשר האחרון זכה להיות הסינגל היחיד של הבנים להגיע לראש מצעד בילבורד הוט 100, כמו גם הסינגל היחיד שמרטין כתב עבור הלהקה שהצליח לעשות כן. הלהקה לא חזרה לעבוד עם מרטין עם סגירת אולפני Cheiron.
סלין דיון
מרטין היה שותף בכתיבתם והפקתם של שני אלבומים ועוד ארבעה שירים, מתוכם שני סינגלים עבור זוכת האירוויזיון לשנת 1988, הזמרת הקנדית סלין דיון. הסינגל הראשון אי פעם שכתב והפיק עבור הזמרת "That's the Way It Is" נכלל באלבום הלהיטים הראשון שלה All the Way... A Decade of Song וזכה להגיע למקום הראשון במצעד 'בילבורד בוגרים עכשוויים' בארצות הברית, ולאותו המקום באותו המצעד בקנדה, ואילו הסינגל השני "Faith" יחד עם שני השירים הנוספים שמרטין כתב והפיק עבורה "Love Is All We Need" ו-"In His Touch" הופיעו באלבום האולפן השמיני שלה במספר One Heart  וזכו אף הם להצלחה נאה במצעדים.
קלי קלרקסון
מרטין היה שותף בכתיבתם והפקתם של שני אלבומים ועוד שלושה סינגלים עבור זוכת העונה הראשונה של ריאליטי הכישרונות אמריקן איידול, הזמרת קלי קלרקסון. העבודה עם קלרקסון החלה בשנת 2004 ונעשתה בשיתוף פעולה עם המפיק דוקטור לוק. השניים ייצרו עבור הכוכבת שירים המאופיינים בסגנון רוקיסטי, סגנון שהיה מנוגד לסגנון המיינסטרים של קלרקסון. שני הסינגלים הראשונים "Since U Been Gone" ו-"Behind These Hazel Eyes", שלימים הפכו ללהיטים, נכללו באלבום האולפן השני של הזמרת Breakaway וזכו להגיע לטופ 10 במצעד בילבורד הוט 100, ואילו הסינגל השלישי "My Life Would Suck Without You" הופיע באלבום האולפן הרביעי שלה All I Ever Wanted  וזכה להגיע למקום הראשון והמכובד באותו המצעד, כמו גם נמכר בלמעלה מ-2.5 מיליון עותקים בארצות הברית עד לרבעון הראשון של שנת 2013.
קייטי פרי
מרטין היה שותף בכתיבתם והפקתם של ארבעה אלבומים ועוד 19 שירים, מתוכם 13 סינגלים עבור זמרת הפופ קייטי פרי. השניים החלו לעבוד יחד במסגרת אלבום האולפן השני של הזמרת One of the Boys, במסגרתו היה אחראי לשני הסינגלים המצליחים של פרי "I Kissed a Girl", שהיה גם לסינגל הראשון שנכתב על ידי מרטין עבור הזמרת וגם הראשון להגיע למקום הראשון במצעד בילבורד הוט 100, והלהיט השני "Hot n Cold" שהגיע לטופ 5 באותו המצעד. שניהם היו להצלחה מסחרית כאשר מכירותיהם הסתכמו בלמעלה מ-10 מיליון עותקים. לאחר זמן מה, השניים חזרו לעבוד יחד על אלבום האולפן השלישי של הזמרת Teenage Dream, האלבום הנמכר ביותר של הזמרת עד כה, אשר במסגרתו ניתן למרטין הקרדיט עבור חמישה מתוך שבעת הסינגלים של האלבום; "Last Friday Night (T.G.I.F.)", "E.T.", "California Gurls", "Teenage Dream" ו-"The One That Got Away". מלבד השיר "The One That Got Away" שהגיע לטופ 3 במצעד בילבורד הוט 100, שאר השירים כבשו את המקום הראשון במצעד, וכלל הסינגלים נמכרו בכ-22,650,000 מיליון עותקים בחישוב הכללי. במהדורה מחודשת של אותו אלבום הנקרא Teenage Dream: The Complete Confection, מרטין היה שותף בכתיבתם והפקתם של שני הסינגלים המצליחים מתוכו אשר לא נכללו במהדורה הקודמת "Part of Me", שהגיע למקום השני במצעד בילבורד, ו-"Wide Awake", שהיה לסינגל החמישי שמרטין כתב לפרי שהגיע למקום הראשון במצעד בילבורד. בהמשך שיתפו שוב פעולה במסגרת אלבום האולפן הרביעי שלה Prism, ומרטין כתב והפיק במסגרתו את כלל הסינגלים באלבום; "Roar", "Unconditionally", "Dark Horse", "Birthday" ו-"This Is How We Do". יתר על כן לקח חלק בכתיבה ובהפקה של חמישה שירים נוספים – "Legendary Lovers", "Walking on Air", "International Smile", "Ghost" ו-"Love Me" – ובכך שימש כמפיק ופזמונאי ביותר ממחצית השירים באלבום.
מרטין כתב והפיק את מספר הלהיטים הגבוה ביותר (8) שהגיעו למצעד בילבורד הוט 100 לזכותה של קייטי פרי, ובטקס פרסי גראמי לשנת 2014 קיבל מועמדות בקטגוריית שיר השנה על הלהיט שכתב לה "Roar".
לאחר מכן, השניים חזרו לעבוד לכבוד אלבומה החמישי של פרי. מרטין השתתף בכתיבה וההפקה של השיר המוביל של האלבום "Chained to the Rhythm".